**V Zavoloko lasījumi**

Šī gada 5. un 6.oktobrī Rīgā un Jelgavā notiks 5.Starptautiskie Zavoloko lasījumi, kas veltīti Ivana Ņikiforoviča Zavoloko gaišajai piemiņai – 2017.gadā aprit 120 gadi kopš Zavoloko, nepagurstoša cīnītāja par Vecticību, nākšanas pasaulē.

Starptautiskie Zavoloko lasījumi tika iedibināti ar mērķi, lai novērtētu Ivana Ņikiforoviča, izcila Pomoras Vecticības pārstāvja un sabiedriskā darbinieka, senkrievu kultūras mantojuma zinātāja un glabātāja, mantojumu. Laika gaitā Zavoloko lasījumi kļuvuši par tikšanās vietu vecticībniekiem no dažādām valstīm un reģioniem, vienlaikus sniedzot iespēju iepazīties ar Vecticības pētnieku pienesumu Vecticības un vecticībnieku kultūras zinātniskā izpētē. Zavoloko lasījumi nav tikai Vecticības problēmām veltīta konference tās tradicionālajā izpratnē: tās ievirzi, tematiku un iztirzājamās problēmas nosaka Zavoloko personība, jautājumi, kas savulaik atradās Ivana Ņikoforoviča uzmanības lokā. Atsaucoties šodienas aktualitātēm, lasījumu devīze tikusi mainīta no reizes uz reizi tā, lai konferences darba gaitā pievērstos gan tiem jautājumiem, kas nodarbināja Zavoloko, gan tiem, kas aktuāli vecticībniekiem patreiz.

**5. Zavoloko lasījumu laikā iecerēts pievēsties sekojošiem jautājumiem:**

* Teoloģija un ticības mācība
* I.Ņ.Zavoloko - pašaizliedzīgas kalpošanas piemērs.
* Ikona – Svētās Patiesības mūžīgais noslēpums
* Valoda kā pasaules izzināšanas pamats
* Vecticībnieku sadzīves tradīcijas etnogrāfijas skatījumā
* Vecticības reģionālās vēstures
* Vecticībnieku draudzes – vēsturē un mūsdienās

Zavoloko lasījumus organizē Latvijas Vecticības institūts, Baltijas Starptautiskā akadēmija, I.Ņ.Zavoloko vārdā nosauktā vecticībnieku biedrība, Rīgas Dieva Parādīšanās Pomoras vecticībnieku draudze. Konferencē dalību ņems gan vecticības draudžu pārstāvji, gan vadošie vecticības pētnieki no visas pasaules – Igaunijas, Lietuvas, Latvijas, Japānas, Polijas. Krievijas, Rumānijas, ASV, Ukrainas u.c.

\*\*\*

5.Zavoloko lasījumos tiks prezentēts jau ceturtais Zavoloko lasījumiem veltītais rakstu krājums. Šajā krājumā apkopoti 2014.gada oktobrī Rīgā un Dagdā notikušajos 4.Zavoloko lasījumos nolasītie referāti, kā arī to autoru raksti, kuri dažādu iemeslu dēļ nevarēja ņemt dalību 4.Zovoloko lasījumos, bet kuru iesūtītie materiāli atbilda rakstu krājuma tematikai un garam. Krājumā iekļautās fotogrāfijas dokumentē 4.Zavoloko lasījumu darba gaitu, kā arī kalpo kā ilustratīvs materiāls atsevišķiem krājumā publicētajiem rakstiem.

Starptautiskajiem Zavoloko lasījumiem veltītais 4.rakstu krājums izdots ar Ļatvijas Kultūrkapitāla fonda atbalstu.